**REFERAT FRA MØTE I SANDEFJORD ROTARY KLUBB**

**Tid:** Onsdag 10. januar 2018 kl. 18.30

**Sted:** Rotaryrommet, Rica Park Hotell Sandefjord

**Til stede:** Medlemmer (17), reflektanter (Marianne Henriksen og Jan Bermeki) og gjest/foredragsholder Erling Solhaug.

Møtet ble ledet av president Ragnhild Stein.

**Kystkultursenteret i Sandefjord**

Kveldens gjest og tidligere Rotary-medlem, Erling Solhaug, presenterte stiftelsen Sandefjord Kystkultursenteret, blant annet med bilder på storskjerm. Stiftelsen omfatter Gokstad kystlag og en rekke aktiviteter på Huvik brygge i Sandefjord, som:

* Vikingskipreplikaen Gaia og Gaiahallen.
* Forlandets Venner, historisk hvalbåt fra 1921 under rehabilitering.
* Gogstadveverne.
* Modellbåtlag.
* Glasgowhuset, restaurert hus fra slutten av 1800-tallet, som blant annet leies ut til arrangement.
* Koret Nordre Skur og Ballast.
* Prosjekt Kystarena i samarbeid med NAV og Sandefjord kommune, en maritim opplærings- og arbeidstreningsarena for personer som trenger tilpasset motivasjon for å komme seg i arbeid eller i videre utdanning. Den tidligere losbåten L/K er sentral i prosjektet.

Stiftelsen Sandefjord Kulturkystsenter ble opprettet i 2004 av Sandefjord kommune, Anders Jahres Humanitære Stiftelse og Gokstad kystlag. Tomta som stiftelsen disponerer på Huvik brygge er regulert til kystkulturformål. Stiftelsens mål er gjennom ulike tiltak å fremme lokal kystkultur, samt legge rammer for humanitær/sosial virksomhet. Ifølge Solhaug inkluderer stiftelsens mål å bidra til samhandling mellom eldre og yngre slik at kunnskap overføres til neste generasjon, og gi dette en sosial og humanitær ramme.

Etter Solhaugs presentasjon ble det dialog om problemet med tilgang til Huvik brygge for tung, mobil kran for å løfte Gaia til og fra Gaiahallen for opplag og vedlikehold, som p.t. ikke var avklart.

Møtet ble hevet kl. 19.30.

Referent Even Fladberg